21. ΝΟΜΟΣ υπ’ αριθ. 2040 της 8/11 Απρ. 1952 Περί απαλλοτριώσεως κτημάτων δια την ανέγερσιν Μεγάρου της Αμερικανικής Πρεσβείας. Άρθρ.1.-1.Προς τον σκοπόν αποκτήσεως καταλλήλου γηπέδου προς ανέγερσιν Μεγάρου δια την εν Αθήναις Πρεσβείαν των Ηνωμένων Πολιτειών της Αμερικής επιτρέπεται λόγω δημοσίας ωφελείας η αναγκαστική απαλλοτρίωσις ακινήτων ανηκόντων εις φυσικά ή νομικά πρόσωπα και κειμένων εντός του χώρου του ευρισκομένου όπισθεν της Στρατιωτικής Λέσχης Αθηνών, μεταξύ των οδών Ρηγίλλης, της αδιανοίκτου εισέτι οδού Παύλου Μελά και της πρώτης παρόδου αυτής, και της νοητής προεκτάσεως προς την περιοχήν ταύτην της οδού Λυκείου, καθώς επίσης και εντός του χώρου της οδού Παύλου Μελά καθ’ όλον το μήκος αυτής μέχρι της Λεωφ. Βασ. Κωνσταντίνου, του χώρου της πρώτης παρόδου αυτής μέχρις οδού Διοχάρους και του χώρου της ως άνω προεκτάσεως της οδού Λυκείου. 2.Η κατά την προηγουμένην παράγραφον απαλλοτρίωσις ενεργείται κατά τας διατάξεις του Α.Ν. 1731/1939 «περί αναγκαστικών απαλλοτριώσεων» ως ούτος ετροποποιήθη και συνεπληρώθη μεταγενεστέρως, γίνεται δε αύτη υπέρ και δαπάναις του Δημοσίου. (Αντί για τη σελ. 219(α) Σελ. 219(β) Τεύχος 1354 Σελ. 3 Διαδικασία Αναγκαστικών Απαλλοτριώσεων Ακινήτων 10.Γ.λ.10-21 20 3.Τα ούτω αποκτώμενα κτήματα ως και τα τυχόν εντός της κατά τ’ ανωτέρω περιοχής ευρισκόμενα τοιαύτα κυριότητος του Δημοσίου παραχωρούνται υπό τούτου δωρεάν εις το Δημόσιον των Ηνωμένων Πολιτειών της Αμερικής προς πραγμάτωσιν του κατά την παρ. 1 του παρόντος σκοπού. Άρθρ.2.-1.ακίνητα εν γένει εμπίπτοντα εις τους κατά την παρ. 1 του προηγουμένου άρθρου χώρους και ανήκοντα εις το Ταμείον Εθνικής Αμύνης, περιέρχονται αυτοδικαίως από της ισχύος του παρόντος εις το Ελληνικόν δημόσιον και διατίθενται υπ’ αυτού δια τον κατά το αυτό άρθρον σκοπόν κατά τα εν τη παρ. 3 του άρθρ. 1 του παρόντος νόμου καθοριζόμενα. 2.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 22-24. ΝΟΜΟΣ υπ’ αριθ. 2352 της 30 Μαρτ./2 Απρ. 1953 Περί ανταλλαγής οικοπέδου του Δημοσίου προς έτερον τοιούτον του Μετοχικού Ταμείου Πολιτικών Υπαλλήλων και παραχωρήσεως αυτού δια την ανέγερσιν Μεγάρου της Αμερικανικής Πρεσβείας. Άρθρον μόνον.-1.Επιτρέπεται εις τον Υπουργόν των Οικονομικών όπως δυνάμει του παρόντος και άνευ άλλης τινός διατυπώσεως προβή εις ανταλλαγήν του δυνάμει του άρθρ. 2 του Ν. 2040/1952 περιελθόντος εις την κυριότητα του Ελληνικού Δημοσίου οικοπέδου εκτάσεως 5.500 μ 2  εικονιζομένου εν τω από 27 Φεβρ. 1953 διαγράμματι του Αρχιτέκτονος Π.Α. Σακελλαρίου τεθεωρημένου υπό της Ε3 Δ/νσεως του Υπουργείου Δημοσίων Έργων και υπό στοιχεία Α,Β,Γ,Δ,Ε,Ζ,Η,Α, μετά του εν τω από 27 Φεβρ. 1953 διαγράμματι του ιδίου Αρχιτέκτονος τεθεωρημένου επίσης υπό της αυτής Τεχνικής Διευθύνσεως και εικονιζομένου υπό στοιχεία Α,Β,Γ,Δ, Λ,Κ,Α, οικοπέδου εκτάσεως 12.700 μ 2  ιδιοκτησίας του Μετοχικού Ταμείου των Πολιτικών Υπαλλήλων. Το ως άνω περιελευσόμενον εις την κυριότητα του Ελληνικού Δημοσίου οικόπεδον παραχωρείται δωρεάν εις το Δημόσιον των Ηνωμένων Πολιτειών της Αμερικής επί τω σκοπώ ανεγέρσεως Μεγάρου δια την εν Αθήναις Πρεσβείαν αυτών. 2.Αι κατά την προηγουμένην παράγραφον ενεργηθησόμεναι πράξεις μεταβιβάσεως της κυριότητος και μεταγραφαί των σχετικών προς αυτάς συμβολαίων απαλλάσσσονται παντός φόρου, τέλους ή δικαιώματος υπέρ του Δημοσίου ή οιουδήποτε τρίτου, τα δε συμβολαιογραφικά δικαιώματα περιορίζονται εις 1/1000, καταβαλλόμενα εξ ολοκλήρου υπό του Δημοσίου. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 220(β) Τεύχος 1354 Σελ. 4 